आपको बता दें कि बराक ओबामा ने कहा था कि वर्ष 2015 में भारत दौरे के दौरान उन्होंने धार्मिक सहिष्णुता और धार्मिक आजादी के मुद्दे पर प्रधानमंत्री नरेंद्र मोदी से अकेले में बात की थी. उन्होंने तब कहा था कि धार्मिक आजादी न होने से लोग एक दूसरे के बीच अंतर देखने लगते हैं और समानताएं खत्म हो जाती हैं. हमें इस पर ध्यान देने की जरूरत है. माधव ने इसी बयान पर सवाल उठाते हुए कहा कि ओबामा को सोचना चाहिए था कि क्या निजी बातचीत को सार्वजनिक करना उचित है? ओबामा को वह नहीं कहना चाहिए. भारत को किस प्रकार चलाना चाहिए, यह भारत के राजनेता और यहां की जनता जानती है. ओबामा को झान देना है तो वह अमेरिका जाकर दें. मोदी सरकार ने दुनिया में भारत का नाम सम्मान बढ़ाया है. दुनिया वाले आज भारत और भारतीयों को सम्मान से देखते हैं. माधव ने कहा कि हम यह स्थ‍िति बरकरार रखने का प्रयास रखेंगे.